Begluci (Gračac)
Begluci falu Horvátországban Zára megyében. Közigazgatásilag Gračachoz tartozik.

Fekvése
Zárától légvonalban 78, közúton 107 km-re, községközpontjától légvonalban 25, közúton 43 km-re északkeletre, Lika déli részén, a bosnyák határ mellett, az Una és a Krka folyók között fekszik.

Története
A török korban pravoszláv lakossággal telepített likai falvak közé tartozik. A településnek 1857-ben 213, 1910-ben 441 lakosa volt. Az első világháború után előbb a Szerb-Horvát-Szlovén Királyság, majd Jugoszlávia része lett. 1991-ben a falu csaknem teljes lakossága szerb nemzetiségű volt. Lakói még ez évben csatlakoztak a Krajinai Szerb Köztársasághoz. A horvát hadsereg 1995 augusztusában a Vihar hadművelet során foglalta vissza a települést. Szerb lakói elmenekültek. A településnek 2011-ben 61 lakosa volt.

Lakosság

Nevezetességei
 Miljušići és Rodići nevű településrészein a népi építészet jellegzetes példái láthatók.
 Az Una és a Krka folyók völgye természeti látványosság.

Jegyzetek

További információk
 Gračac község hivatalos oldala 
 Gračac információs oldala 
 A Felsőkárolyvárosi pravoszláv püspökség honlapja 
 Gjuro Szabo: Középkori várak Horvátországban és Szlavóniában Zágráb, 1920. 

Zára megye települései